# Bayogoula

### Izvor: Wikipedija

Bayogoula (Bayougoula).- /"bayou = people," / Pleme porodice Muskhogean naseljeno u ranom 18. stoljeću (1700.) zajedno sa Mugulasha Indijancima u jenom selu na zapadnoj obali Mississippija u Louisiani, župa Iberville Parish. Prema Mooneyu (1928) Bayogoula, Quinipissa i Mugulasha, zajedno su (1650) brojali oko 1,500 duša. Prvi ih posjećuje Iberville (1699). Već iste zime 1699-1700. napalo ih je pleme Houma. Iste godine (1700) Bayogoula su iz nepoznatoga razloga napali svoje suseljane iz plemena Mugulasha i izvršili masakr. Slično sudbinu, kasnije doživljavaju i oni sami kada ih je 1706. napalo pleme Taensa. –Prema podacima Ibervillea, u naselju Bayogoula postojala su dva svetišta (drugo je zacijelo pripadalo plemenu Mugulasha, što bi bilo logično), 107 kuća s 200 do 250 muškaraca. U svetištima je neprekidno gorjela vatra, a blizu ulaznih vrata nalazile su se figure životinja, medvjeda, vuka, ptica i oposuma (choucoüacha), koji je po svoj prilici bio glavno božanstvo, i kojemu su se prinosili žrtveni darovi. Ubrzo nakon masakra preostale Bayogoule potukle su epidemije boginja, tako da već 1721 nije bilo nijedne poznate obitelji iz ovog plemena.

## [uredi] Vanjske poveznice

- Bayougoula History
- Bayougoula

Dobavljeno iz "http://hr.wikipedia.org../../../b/a/y/Bayogoula.html"

Kategorije: Muskhogean | Indijanci, Louisiana

##### Views

- Članak
- Razgovor
- Trenutna inačica

##### Traži